CELEX: 62010TA0454
Language: da
Date: 2013-05-30 00:00:00
Title: Forenede sager T-454/10 og T-482/11: Rettens dom af 30. maj 2013 — Anicav m.fl. mod Kommissionen (Landbrug — fælles markedsordning — støtte til sektoren for frugt og grøntsager — annullationssøgsmål — umiddelbart berørt — formaliteten — forarbejdede frugt og grøntsager — driftsfonde og driftsprogrammer — finansiering af »aktiviteter, der ikke udgør en egentlig forarbejdning« )

3.8.2013   
            
            
               DA
            
            
               Den Europæiske Unions Tidende
            
            
               C 225/64
            
         Rettens dom af 30. maj 2013 — Anicav m.fl. mod Kommissionen
   (Forenede sager T-454/10 og T-482/11) (1)
   
   (Landbrug - fælles markedsordning - støtte til sektoren for frugt og grøntsager - annullationssøgsmål - umiddelbart berørt - formaliteten - forarbejdede frugt og grøntsager - driftsfonde og driftsprogrammer - finansiering af »aktiviteter, der ikke udgør en egentlig forarbejdning«)
   2013/C 225/143
   Processprog: engelsk
   
      Parter
   
   
      Sagsøgere: Associazione Nazionale degli Industriali delle Conserve Alimentari Vegetali (Anicav) (Napoli, Italien) (sag T-454/10), Agrupación Española de Fabricantes de Conservas Vegetales (Agrucon) (Madrid, Spanien) og de seksten andre sagsøgere, hvis navne fremgår af dommens bilag I (sag T-482/10) (først ved advokaterne J.L. da Cruz Vilaça, S. Estima Martins og S. Carvalho de Sousa, derefter ved advokaterne S. Estima Martins, S. Carvalho de Sousa og R. Oliveira)
   
      Sagsøgt: Europa-Kommissionen (sag T-454/10, først ved B. Schima, M. Vollkommer, derefter ved B. Schima og N. Donnelly, i sag T-482/11, ved K. Banks og B. Schima, som befuldmægtigede)
   
      Intervenienter til støtte for sagsøgerne i sag T-454/10: Associazione Italiana Industrie Prodotti Alimentari (AIIPA) (Milano, Italien) og de ti andre intervenienter, hvis navne fremgår af dommens bilag II (først ved advokaterne J.L. da Cruz Vilaça, S. Estima Martins og S. Carvalho de Sousa, derefter ved advokaterne S. Estima Martins, S. Carvalho de Sousa og R. Oliveira)
   
      Intervenienter til støtte for sagsøgte: Confederazione Cooperative Italiane (Rom, Italien) og de otte andre intervenienter, hvis navne fremgår af dommens bilag III (ved advokaterne M. Merola, M.C. Santacroce og L. Cappelletti)
   
      Sagens genstand
   
   I sag T-454/10 påstand om annullation af artikel 52, stk. 2a, og bilag VIII til Kommissionens forordning (EF) nr. 1580/2007 af 21. december 2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (EUT L 350, s. 1), som ændret ved Kommissionens forordning (EU) nr. 687/2010 af 30. juli 2010 (EUT L 199, s. 12), og i sag T-482/11, en påstand om annullation af artikel 50, stk. 3, og artikel 60, stk. 7, i Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (EUT L 157, s. 1).
   
      Konklusion
   
   
               1)
            
            
               Artikel 52, stk. 2a, andet afsnit, i Kommissionens forordning (EF) nr. 1580/2007 af 21. december om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager, som ændret ved Kommissionens forordning (EU) nr. 687/2010 af 30. juli 2010 annulleres, for så vidt som den bestemmer, at værdien af »aktiviteter, der ikke udgør en egentlig forarbejdning« er omfattet af værdien af den afsatte produktion af frugter og grøntsager, der er bestemt til forarbejdning.
            
         
               2)
            
            
               Artikel 50, stk. 3, i Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager annulleres, for så vidt som den bestemmer, at værdien af aktiviteter, der ikke udgør en egentlig forarbejdning, er omfattet af værdien af den afsatte produktion af frugter og grøntsager, der er bestemt til forarbejdning.
            
         
               3)
            
            
               Artikel 60, stk. 7, i gennemførelsesforordning nr. 543/2011 annulleres.
            
         
               4)
            
            
               Det er ufornødent at træffe afgørelse i sag T-454/10, for så vidt som der i denne sidstnævnte sag er nedlagt påstand om annullation af bilag VIII til forordning nr. 1580/2007.
            
         
               5)
            
            
               Retsvirkningerne af artikel 52, stk. 2a, andet afsnit, i forordning nr. 1580/2007 og af artikel 50, stk. 3, i gennemførelsesforordning nr. 543/2011 opretholdes, alene således, at de betalinger til producentorganisationerne, som er gennemført i henhold til disse sidstnævnte bestemmelser indtil afsigelsen af denne dom, skal anses for endelige.
            
         
               6)
            
            
               I sag T-454/10 bærer Europa-Kommissionen sine egne omkostninger og betaler omkostningerne afholdt af Associazione Nazionale degli Industriali delle Conserve Alimentari Vegetali (Anicav) og af de intervenienter, der har støttet Kommissionen, og hvis navne er anført i bilag III.
            
         
               7)
            
            
               I sag T-454/10 bærer de intervenienter, der har støttet Kommissionen, og hvis navne er anført i bilag III, deres egne omkostninger.
            
         
               8)
            
            
               I sag T-482/11 bærer Kommissionen sine egne omkostninger og betaler omkostningerne afholdt af Agrupación Española de Fabricantes de Conservas Vegetales (Agrucon) og af de øvrige sagsøgere, hvis navne er anført i bilag I.
            
         
               9)
            
            
               I sag T-482/11 bærer de intervenienter, der har støttet Kommissionen, og hvis navne er anført i bilag III, deres egne omkostninger.
            
         
      (1)  EUT C 328 af 4.12.2010.